Nyt botilbud og aktivitetscenter på [adresse] i Hadsten - anlægsbevilling og 
valg af totalrådgiver 
Sagsfremstilling 
17.       Nyt botilbud og aktivitetscenter på [adresse] i Hadsten - anlægsbevilling og valg 
af totalrådgiver - Åbent 
  
  
SAGENS INDHOLD 
I forbindelse med Budget 2014-17 blev der afsat rådighedsbeløb til finansiering af nyt botilbud og aktivitetscenter på 
[adresse] i Hadsten.  
  
Det nye byggeri indeholder 33 almene boliger, service- og fællesfaciliteter i tilknytning til de almene boliger, 6 
aflastningsboliger og aktivitetscenter inkl. lokaler til STU (særlig tilrettelagt uddannelse). Byggeriet skal, i henhold til 
tidsplanen, stå færdigt til indflytning 1. september 2016. 
  
Byrådet besluttede på møde 25. juni 2013 nedsættelse og sammensætning af byggeudvalget i forbindelse med 
byggeriet. 
  
Byggeudvalgets opgaver er, at: 
  
· Udarbejde program/projekt for byggeriet ud fra pædagogiske, funktionelle, driftsmæssige, æstetiske og 
demografiske aspekter for såvel bygninger som udearealer. 
· Godkende vægtningskriterier til udvælgelse af byggeprojektet. Evt. afholde dialogmøder med de prækvalificerede 
firmaer. 
· Udvælge og acceptere tilbud på det konkrete projekt og tage stilling til evt. besparelse og tilkøb. 
  
Byggeudvalget har prækvalificeret følgende 5 firmaer til at deltage i arkitektkonkurrence om at blive totalrådgiver på 
nybyggeriet på [adresse]:  
  
· Cubo Arkitekter 
· GPP Arkitekter A/S 
· Regnbuen Arkitekter 
· SAHL Arkitekter 
· Aarhus Arkitekterne. 
 
Teknik- og 
Miljøudvalget 
6. februar 2014 
Sagsnr. 710-2013-
17262 
Dok.nr. 710-2014-
27724 
Sagsbehandler 
DPGILA 
  
Tidl. politisk behandling 
BY, 25.06.13, pkt. 90 
Forventet sagsgang 
SS-U, TM-U, ØK, BY 
Lovgrundlag 
  
  
13. januar 2014 afleverede firmaerne forslag til byggeprojekt. De enkelte arkitektfirmaer præsenterede deres forslag 
for byggeudvalget 16. januar 2014. 
  
Byggeudvalget har, på baggrund af de fastsatte tildelingskriterier, udvalgt Aarhus Arkitekternes dispositionsforslag 
til byggeprojektet og indstiller dette til Byrådets godkendelse.  
  
Næste fase i byggeprojektet er den politiske godkendelse af totalrådgiver på byggeriet samt meddelelse af 
anlægsbevilling til dækning af rådgiverhonorar i projekteringsperioden. 
  
VURDERING 
Byggeudvalgets indstilling til valg af totalrådgiver er tildelt ud fra det økonomisk mest fordelagtige tilbud, vurderet ved 
følgende vægtning: 
  
· Arkitektur og funktion 40 % 
· Økonomi 40 % 
· CV´er for nøglemedarbejdere 20 %. 
  
Byggeudvalget indstiller, på baggrund af en samlet vurdering, [adresse] Arkitekterne som totalrådgiver på byggeriet af 
botilbud og aktivitetscenter på [adresse] i Hadsten. Aarhus Arkitekternes samlede dispositionsforslag 
vedlægges.  
  
I vurderingen har byggeudvalget med afsæt i det udarbejdede konkurrenceprogram valgt det forslag som bl.a. bedst 
fremmer en effektiv ressourceudnyttelse og minimal personalebelastning i driftsfasen, at byggeriet understøtter Ludvig Winther 
Muligt i eget Katcha Poulsen samt er fremtidssikret og fleksibelt. 
  
Når Byrådets godkendelse af totalrådgiver foreligger, vil byggeudvalget, i samarbejde med denne, fastlægge det 
endelige byggeprogram, herunder den endelige lokale disponering. Der arbejdes bl.a. videre med den optimale 
udnyttelse af de synergieffekter, der er ved at have botilbud, servicearealer, aflastningsboliger og aktivitetscenter 
beliggende i umiddelbar nærhed. 
  
Det endelige byggeprogram vil blive forelagt Byrådet i forbindelse med godkendelse af skema A medio 2014. 
Skema A vedrører alene den del af byggeriet, der opføres som støttet boligbyggeri. Sideløbende med udarbejdelse 
af byggeprogram vil der blive påbegyndt byggemodning af grunden i form af tilslutning af el, vand, varme og kloak. 
  
INDDRAGELSE/KOMMUNIKATION 
I byggeudvalget er der repræsentation fra Social- og Sundhedsudvalget, Teknik- og Miljøudvalget, Handicaprådet, 
brugerpårørenderåd samt ledere og medarbejdere fra området.  
  
I overensstemmelse med praksis i forbindelse med større byggeopgaver og styrelsesvedtægten forelægges sagen 
både Social- og Sundhedsudvalget og Teknik- og Miljøudvalget. Af styrelsesvedtægten fremgår, at Teknik- og 
Miljøudvalget parallelt med fagudvalgene foretager indstilling til Byrådet om bygge- og anlægsopgaver indenfor 
deres områder. 
  
ØKONOMISKE KONSEKVENSER 
Den samlede anlægsøkonomi er overordnet delt i 4 hoveddele: 
  
· 33 almene boliger inklusiv fælles boligarealer 
· Servicearealer 
· 6 aflastningsboliger 
· Aktivitetscenter inklusiv lokaler til STU. 
  
Til de almene boliger er der fra [adresse] afsat et rådighedsbeløb på samlet 55,5 mio. kr. inkl. moms. 
Rådighedsbeløbet finansieres ved 10 % kommunalt grundkapitalindskud, 88 % realkreditlån og 2 % beboerindskud. 
I byggeperioden finansieres realkreditlånet og beboerindskuddene af en byggekredit. I 2014 er der afsat et 
rådighedsbeløb på 7 mio. kr. inkl. moms til denne del af byggeriet.  
  
Til servicearealer, aflastningsboliger og aktivitetscenter, som er kommunalt finansieret, er der afsat et 
rådighedsbeløb på 41,5 mio. kr. ekskl. moms fra [adresse], heraf 9,349 mio. kr. i 2014. 
  
Til den hidtidige projektering og forundersøgelser af grunden er der i 2013 givet en anlægsbevilling på samlet 
800.000 kr., hvoraf ca. 400.000 kr. er brugt. Det resterende beløb skal anvendes til vederlag til de ikke valgte 
arkitektfirmaer samt en række øvrige udgifter. 
  
I forbindelse med valg af totalrådgiver skal der gives et tillæg til anlægsbevillingen til projekteringen. Det endelige 
licitationsresultat og valg af hovedentreprenør vil ske primo 2015. Anlægsbevilling til det samlede projekt vil blive 
søgt frigivet i forbindelse med godkendelse af Skema A medio 2014. 
  
Det samlede honorar til [adresse] Arkitekterne for hele projektet er i konkurrenceforslaget opgjort til 6,773 mio. kr. 
ekskl. moms, hvoraf hovedparten vedrører den indledende projekteringsfase. De forventede projekteringsudgifter 
frem til licitationsresultatet er således på 6,3 mio. kr. ekskl. moms. Beløbet fordeler sig med 4,2 mio. kr. inkl. moms 
(3,3 mio. ekskl. moms) vedr. de almene boliger og 3,0 mio. kr. ekskl. moms for de kommunalt finansierede arealer 
inkl. servicearealerne. 
  
Ud over projekteringen vil der påbegyndes byggemodning af grunden, som også skal finansieres af projektet. De 
forventede tilslutningsudgifter beløber sig til 2,8 mio. kr. inkl. moms til de almene boliger og 1,4 mio. kr. ekskl. moms 
for de kommunalt finansierede arealer inkl. servicearealerne. 
  
Samlet søges der et tillæg til anlægsbevillingen til de almene boliger på 7,0 mio. kr. inkl. moms finansieret af det 
afsatte rådighedsbeløb i 2014. For de kommunalt finansierede arealer inkl. servicearealerne søges der et tillæg til 
anlægsbevillingen på 4,4 mio. kr. ekskl. moms, finansieret af det afsatte rådighedsbeløb i 2014. 
  
INDSTILLING 
Social- og sundhedsdirektøren indstiller til Byrådet: 
  
1. At det samlede dispositionsforslag godkendes, og at [adresse] Arkitekterne vælges som totalrådgiver på projektet. 
2. At der godkendes tillæg til anlægsbevilling til 33 almene boliger ved nyt botilbud og aktivitetscenter i Hadsten på 
7,0 mio. kr. inkl. moms, finansieret af det afsatte rådighedsbeløb i 2014. 
3. At der godkendes tillæg til anlægsbevilling til servicearealer, akutboliger og aktivitetscenter ved nyt botilbud og 
aktivitetscenter i Hadsten på 4,4 mio. kr. ekskl. moms, finansieret af det afsatte rådighedsbeløb i 2014. 
  
BESLUTNING 
  
Bilag 
  
  
  
  
Teknik- og Miljøudvalget, 6. februar 2014: 
Fraværende: Ingen 
  
Indstilles godkendt, idet Teknik- og Miljøudvalget præciserer, at det skal sikres, at boligerne, særligt boligtype 
1, skal give tilfredsstillende forhold til stærkt fysisk plejekrævende borgere og deres hjælpere. Endvidere 
foreslår Teknik- og Miljøudvalget, at vejen navngives Elbækgårdsvej. Sag herom fremsendes til næste møde i 
Aarhus Arkitekternes projektforslag 
710-2014-18176 
Teknik- og Miljøudvalget. 
